Държавен вестник, бр. 66, 2003 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  66
МИНИСТЕРСКИ СЪВЕТ
ПОСТАНОВЛЕНИЕ № 153
ОТ 14 ЮЛИ 2003 Г.
за приемане на Правилник за прилагане на
Закона за закрила на детето
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за при-
лагане на Закона за закрила на детето.
Министър-председател:
Симеон Сакскобургготски
Главен секретар на Министерския съвет:
Севдалин Мавров
ПРАВИЛНИК
за прилагане на Закона за закрила на детето
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат условията и
редът за прилагане на мерките за закрила на
детето, лицензиране на доставчиците на соци-
ални услуги за деца, предоставяне на финансо-
ва помощ и/или помощ в натура и контрол за
спазване правата на детето.
Чл. 2. (1) Председателят на Държавната аген-
ция за закрила на детето разработва всяка го-
дина проект на Национална програма за закри-
ла на детето, която съвместно с министъра на
труда и социалната политика предлага на Ми-
нистерския съвет.
(2) Председателят на Държавната агенция
за закрила на детето отчита изпълнението на
Националната програма за закрила на детето с
ежегодния доклад до Министерския съвет по
чл. 17а, т. 16 от Закона за закрила на детето.
Чл. 3. (1) Общинският съвет приема всяка
година по предложение на дирекция “Социал-
но подпомагане” общинска програма за закри-
ла на детето съобразно потребностите на деца-
та и техните семейства в общината.
(2) В общинската програма по ал. 1 се пла-
нират и социалните услуги за деца.
Г л а в а  в т о р а
ОРГАНИ ЗА ЗАКРИЛА НА ДЕТЕТО
Чл. 4. (1) При осъществяване на своите функ-
ции и правомощия органите за закрила на дете-
то се ръководят от висшите интереси на детето
във всички свои действия, отнасящи се до деца-
та и техните семейства.
(2) Органите за закрила на детето са длъжни
да осигурят на детето закрила и грижи, каквито
са необходими за неговото благосъстояние, като
предприемат своевременно всички необходими
законодателни и административни мерки.
Чл. 5. (1) Органите за закрила на детето по
чл. 6 от Закона за закрила на детето работят
в координация, съдействие и сътрудничество
при осъществяване на дейностите по закрила
на детето.
(2) Органите по ал. 1 съобразно своята ком-
петентност координират действията си, като
формулират общи цели и правила на работа.
(3) Органите по ал. 1 си съдействат, като
предприемат съгласувани действия при рабо-
тата си по конкретни случаи за закрила на де-
цата и техните семейства.
Чл. 6. (1) Комисията за закрила на детето е
консултативен орган към дирекция “Социално
подпомагане” на Агенцията за социално подпо-
магане на територията на съответната община.
(2) Комисията по ал. 1:
1. подпомага дирекция “Социално подпома-
гане” при разработването на общинска програ-
ма за закрила на детето съобразно потребнос-
тите на децата и техните семейства в съответ-
ната община;
2. подпомага дирекция “Социално подпома-
гане” за сътрудничеството, координацията и
обмена на информация между компетентните
органи и юридическите лица с нестопанска цел
при осъществяване на дейностите по закрилата
на детето на общинско ниво;
3. осъществява други дейности, възложени с
нормативен акт.
Чл. 7. (1) Комисията за закрила на детето се
състои от 9 до 15 членове. Председател на ко-
мисията е директорът на дирекция “Социално
подпомагане”.
(2) За участие в заседанията на комисията
могат да бъдат поканени и лица с обществен
авторитет, учени, както и представители на
медиите в общината.
Чл. 8. (1) Комисията за закрила на детето
провежда редовни заседания най-малко вед-
нъж на два месеца по предварително устано-
вен дневен ред.
(2) Всяка комисия за закрила на детето при-
ема правила за реда и организацията на своята
работа.
(3) Материално-техническото и финансово-
то осигуряване на работата на комисията се осъ-
ществява от дирекция “Социално подпомагане”.
Г л а в а  т р е т а
РЕД ЗА ОСЪЩЕСТВЯВАНЕ НА МЕРКИТЕ
ЗА ЗАКРИЛА НА ДЕТЕТО
Чл. 9. (1) Закрила на дете се предоставя след
постъпване на сигнал в отдел “Закрила на дете-
то” в дирекция “Социално подпомагане”.
(2) Сигналът може да бъде подаден от само-
то дете, родителите, физически лица, държав-
ни органи или други юридически лица.
Чл. 10. (1) Сигналът може да постъпи в от-
дел “Закрила на детето” писмено, устно или чрез
активно набиране на информация от социални-
те работници в отдела.
(2) Писмено постъпилият сигнал се завежда
в дневник за регистриране съгласно приложе-
ние № 1.
(3) Устно постъпилият сигнал се описва във
формуляр съгласно приложение № 2, след кое-
то се завежда в дневника по ал. 2.